Калі з беларускага боку прырода захапляе, то ва Украіне “зона — суцэльны запаведнік дзікай прыроды. Двары і вуліцы адселеных вёсак і мястэчак патанаюць у зеляніне, белай кіпені кветак. У Чарнобылі, варта саступіць з цэнтральнай вуліцы, дзе знаходзяцца адміністратыўныя будынкі кіраўніцтва “зоны і музейны комплекс, прысвечаны 25-годдзю аварыі на ЧАЭС, уражваюць дабротныя дамы, якія ўжо больш за два дзясятка гадоў стаяць без нагляду, велічэзныя дрэвы, густыя кустоўі. Горад атамшчыкаў Прыпяць цяпер таксама ў палоне зеляніны — вуліцы і алеі пазарасталі, дрэвы папрадзіраліся праз асфальт цэнтральнай плошчы. Але хадзіць па траве, кустоўі не раяць, бо можна “зазвінець. Шыльды рэстарану, гатэлю, герб СССР, вітрыны з надпісамі “1 мая, тэлефонная будка — закансерваваная і здзічэлая эпоха. Пройдзе яшчэ год дзесяць — і вуліцы Прыпяці зусім пераўтворацца ў непралазныя хмызы.